Beady Eye

Beady Eye je britská rocková skupina, ktorú založil Liam Gallagher. Kapela vznikla v roku 2009, po rozpade Oasis, ale jej názov oficiálne zverejnili 25. mája 2010. V kapele sú členovia rozpadnutej skupiny Oasis a to: Liam Gallagher (vokály, tamburína), Gem Archer (sólová, rytmická a akustická gitara, klavír), Andy Bell (sólová gitara) a Chris Sharrock (bicie).

Kapela vydala svoju prvú pieseň Bring the Light 22. novembra 2010 (+ B-side s názvom Sons of The Stage, originál od skupiny World of Twist). Album vyšiel 28. februára 2011 a volá sa Different Gear, Still Speeding. Kapela naplánovala svoje celosvetové turné od marca 2011 a koncertovali takmer po celej Európe a Spojených štátoch. Lístky na všetky koncerty sa vypredali za menej než polhodinu. Debutový singel sa volá The Roller, ktorý sa umiestnil na 31. priečke v Britskej hitparáde. Druhý oficiálny singel sa volá Millionaire. Po ňom vyšiel tretí s názvom The Beat Goes On. Taktiež vydali coververziu piesne Across The Universe, pôvodnej piesne The Beatles a tiež pieseň Blue Moon (hymna futbalového klubu Manchester City FC). Druhý album Beady Eye by mal vyjsť v roku 2012.
Liam Gallagher a ostatní členovia síce povedali, že v roku 2012 sa nechystajú na turné, no predsa naplánovali koncert na festivale vo Fuji v lete 2012.
12. Augusta 2012 vystúpili Beadye Eye na záverečnom ceremoniáli Olympijských hier v Londýne. Zahrali hit Oasis - Wonderwall, ktorý zložil Liamov brat Noel. Frontman kapely, Liam Gallagher, v októbri roku 2014 pomocou sociálnej siete Twitter oznámil nečakaný koniec kapely. Projekt Beady Eye tak po 5 rokoch skončil.

Different Gear, Still Speeding 
Je oficiálny názov albumu, ktorý bol vydaný 28. februára 2011. Obsahuje skladby:
 „Four Letter Word“
 „Millionaire“
 „The Roller“
 „Beatles And Stones“
 „Wind Up Dream“
 „Bring the Light“
 „For Anyone“
 „Kill For A Dream“
 „Standing On The Edge Of The Noise“
 „Wigwam“
 „Three Ring Circus“
 „The Beat Goes On“
 „The Morning Son“

Prvé koncerty 
Prvé koncert odohrali Beady Eye v Spojenom kráľovstve. Neskôr hrali vo Francúzsku, Nemecku, Taliansku, Španielsku, Holandsku a Belgicku.

Iné projekty  

 
Britské hudobné skupiny